E-arvete turul jääb Eesti Post konkurendile alla üheksakordselt. Ülemöödunud aasta alguses ütles Eesti Posti juhatuse esimees Ahti Kallas, et ettevõte plaanib jõulist tulekut e-arvete turule. Toona 1. juunil teataski postifirma, et avab oma e-arvekeskuse. Turul tegutsenud Itella Information astus aga juba järgmise sammu, andes samal päeval teada, et käivitab koos Eesti suuremate elektroonsete dokumentide vahendajatega e-arvete konsortsiumi. Nüüdseks on jõutud  seisu, kus Eesti Post vahendas eelmisel aastal ligi 0,5 mln, Itella Information peaaegu 4,5 mln e-arvet.